XX a. 7-tąjame dešimtmetyje Amerikoje ir Europoje pradėjo formuotis į kūną ir judesį orientuotos praktikos ir terapijos. Tai Body-Mind Centering (BMC) – pradininkė ir įkūrėja Bonnie Bainbridge Cohen, Feldenkrais metodas, Alexander technika ir kt. Tie metodai bendru pavadinimu dar žinomi kaip Somatinio judesio terapija( Soma gr. reiškia „kūnas”, arba „kūnas, juntamas iš vidaus”)
1990 metais Didžiojoje Britanijoje Linda Hartley įkūrė Integruotos kūno ir judesio terapijos institutą kaip trejų metų trukmės studijų programą. Pirmosios šių mokymų programos buvo vykdomos Vokietijoje. Šiuo metu dėka organizatorių, koordinatorių, asistentų ir dėstytojų mokymai vyksta Jungtinėje Karalystėje, Lietuvoje, Rusijoje, Izraelyje.
Lietuvoje instituto mokomosios programos studijas jau baigė 3 studentų laidos. Daugelis Lietuvos IBMT praktikų dirba intensyvų terapinį ir edukacinį darbą su suaugusiais, vaikais, ypatingų poreikių vaikais.
Integruota kūno judesio terapija (IBMT) remiasi Body-Mind Centering (BMC), Autentiško judesio ir somatinės psichoterapijos metodais.